**ÚRADNÁ SPRÁVA Č.32 ZO DŇA 05.03.2021**

**ObFZ Bratislava – vidiek**

**SEKRETARIÁT**

**OZNAM :**

**Sekretariát ObFZ BA-vidiek upozorňuje zástupcov FK na dodržiavanie opatrení, vydaných Úradom verejného zdravotníctva SR v súvislosti s hromadnými podujatiami, ktoré sú účinné od 08.02.2021 a nájdete ich na linke nižšie:**

[**https://www.uvzsr.sk/docs/uvod/rozcestnik\_vyhlaska\_hromadne\_podujatie\_ HYPERLINK "https://www.uvzsr.sk/docs/uvod/rozcestnik\_vyhlaska\_hromadne\_podujatie\_8-2-2021.pdf" HYPERLINK**](https://www.uvzsr.sk/docs/uvod/rozcestnik_vyhlaska_hromadne_podujatie_8-2-2021.pdf)

**Sekretariát ObFZ BA-vidiek oznamuje zmenu štatutárneho zástupcu a ISSF managera CFK Pezinok – Cajla**

**Predseda : Ivan Valent , email: ivva@zoznam.sk, tel : 0918/114 904**

**ISSF manager: Peter Mosoriak , email: pmoso@hotmail.com tel: 0910/ 907 275**

**Sekretariát ObFZ BA-vidiek ďalej oznamuje FK, že všetky platné predpisy (poriadky, organizačné pokyny, smernice a iné predpisy) SFZ sú verejne prístupné na** [**https://www.futbalsfz.sk/sfz-legislativa**](https://www.futbalsfz.sk/sfz-legislativa)**.**

**Ak ktorýkoľvek FK potrebuje uviesť oznam na našu webovú stránku, nech ho pošle na mail:** [pavel.prikopa@futbalsfz.sk](mailto:pavel.prikopa@futbalsfz.sk) **.**

**ŠPORTOVO-TECHNICKÁ KOMISIA**

**ŠTK ObFZ Bratislava-vidiek na základe nariadenia vlády SR a Úradu verejného zdravotníctva s účinnosťou od 15.10.2020 do odvolania pozastavuje (prerušuje) všetky súťaže riadené ŠTK ObFZ Bratislava-vidiek (S5V, S6V, SD4V). Týmto vyzývame všetky FK v pôsobnosti ObFZ BA-vidiek k dodržiavaniu prijatých opatrení. O ďalšom priebehu pokračovania súťaží rozhodneme po uvoľnení opatrení zo strany štátnych orgánov Slovenskej republiky.**

**OZNAM:**

**ŠTK ObFZ BA-vidiek oznamuje** postup pri **ÚPRAVE REALIZAČNÉHO TÍMU NA DRUŽSTVE "FUNKCIONÁRI DRUŽSTVA PRE SEZÓNU"**.  
  
Hlavná zmena spočíva v nominácii osôb do realizačných tímov, ktorá sa netýka hráčov, ale len trénerov a ostatných osôb, ktorí boli uvedení na sezónnej súpiske družstva v ISSF.  
  
**Dôležité upozornenie:**

Od 6.11.2020 **sa vymazali z ISSF všetky osoby uvedené v realizačných tímoch**, ktoré budete musieť opakovanie doplniť, ale aj s ich súhlasom. Požadované osoby tak nanovo aktivujete.  
  
**Touto cestou upozorňujeme na hlavný problém**, ktorý Vás môže postihnúť a to je, že mnohí tréneri nemajú aktívne kontá v ISSF a tým pádom im nebude možné doručiť email s linkou na potvrdenie žiadosti od Vás, aby Vám dali súhlas na nahratie do súpisky družstva.  
  
**Žiadame klubových manažérov**, aby si v tomto prípade vyžiadali od trénera/ov e-mailové adresy a bezodkladne ich poslali aj s registračnými číslami osôb sekretárom podľa toho, o akú súťaž sa jedná, v našom prípade konkrétne o súťaže ObFZ BA-vidiek.  
  
**T**rénerom a požadovaným osobám budú doplnené e-mailové adresy k registračným číslam a aktivujú sa im osobné účty. Následne, ak sa tréneri prihlásia do ISSF a zmenia si heslo, tak sa stanú ich osobné kontá v ISSF aktívne a bude ich môcť klubový manažér ISSF znovu požiadať o súhlas na umiestnenie do súpisky družstva.  
  
Kompletný návod na použitie nájdete na linke: <https://www.futbalsfz.sk/sprava-realizacneho-timu-na-druzstve-funkcionari-druzstva-pre-sezonu>

**DISCIPLINÁRNA KOMISIA**

**Najbližšie zasadnutie DK sa uskutoční v stredu o 15:00 hod. v týždni pred reštartom všetkých súťaží riadených OBFZ Bratislava - vidiek v súťažnom ročníka 2020/2021.**

**KOMISIA ROZHODCOV A DELEGÁTOV**

**Kompletné pravidlá futbalu, platné v slovenských súťažiach od 20. 7. 2020 nájdete**[TU](https://mediamanager.sportnet.online/media/pages/f/futbalsfz.sk/2020/07/pravidla-futbalu-2020-21_slovenska-verzia.pdf)**. Zmeny a doplnky pravidiel futbalu 2020/2021 sú zverejnené**[TU](https://mediamanager.sportnet.online/media/pages/f/futbalsfz.sk/2020/06/145bc678-54b4-4bfd-b9cd-f853b227f148.pdf)**.**

**Komisia rozhodcov a delegátov**ObFZ Bratislava-vidiek vyzýva záujemcov o **vykonávanie funkcie rozhodcu**, aby sa prihlásili na sekretariáte ObFZ Bratislava-vidiek, Súmračná 27, 821 02 Bratislava, tel.: 0903 718455 - sekretariát, alebo priamo predsedovi KRaD, tel.: 0908 764944. Noví rozhodcovia majú možnosť obdržať rozhodcovský balíček získaný z konvencie rozhodcov UEFA.

**MATRIKA**

**Oznamy:**

**Dovoľujeme si Vás informovať, že zo strany SFZ bude z dôvodu niektorých zmien vo FIFA RSTP pripravený návrh na zmenu a doplnenie Registračného a prestupového poriadku SFZ, ktorý bude predložený na schvaľovanie VV SFZ v priebehu jarnej časti súťažného ročníka 2020/2021. V tejto súvislosti Vás žiadame o zaslanie prípadných návrhov na zmenu a doplnenie RaPP na e-mailovú adresu rapp@futbalsfz.sk aj s odôvodnením, najneskôr do 10. marca 2021 (streda) do 23:59.**

Znenie Registračného a prestupového poriadku SFZ /RaPP/, schváleného VV SFZ dňa 8. júla 2020 nájdete aj na stránkach [www.futbalsfz.sk/legislativa-predpisy-sfz-poriadky](http://www.futbalsfz.sk/legislativa-predpisy-sfz-poriadky), bfz.futbalnet.sk a [www.futbalbfz.sk](http://www.futbalbfz.sk/) /dokumenty/.

**Zimné registračné obdobie - prestup s obmedzením začal dňom 01.01.2021 a končí 31.03.2021.**

**KOMISIA MLÁDEŽE**

**Upozornenie pre FK**

**KM ObFZ BA-vidiek** **pozastavuje (prerušuje)** všetky súťaže riadené KM ObFZ BA-vidiek (SZV, MZV) od 15. októbra 2020 a všetky i neodohrané súťažné stretnutia sú týmto odložené na neurčito, až do odvolania.

**TRÉNERSKO - METODICKÁ KOMISIA**

**Úsek vzdelávania trénerov:** Všetky aktivity vzdelávania trénerov SFZ podliehajú nariadeniam ÚVZ, vlády SR a vedeniu SFZ. Na základe týchto nariadení sú kontaktné formy vzdelávania trénerov dočasne zrušené.

**Žiadosti o predĺženie trénerskej licencie** sa od 01.06.2020 podávajú výhradne cez ISSF – Konto trénera/Elektronická podateľňa/Žiadosť o predĺženie trénerskej licencie. Podrobný popis postupu je zverejnený na stránke SFZ v sekcii SFZ/Tréneri/Dokumenty. Žiadosti sa podávajú po splnení požiadaviek rozsahu „Ďalšieho vzdelávania“, najskôr mesiac pred vypršaním jej platnosti.

Vzhľadom na aktuálnu pandemickú situáciu a platné obmedzenia týkajúce sa kontaktnej formy „Ďalšieho vzdelávania trénerov” (tzv. predlžovanie trénerských licencií), pripravil Technický úsek SFZ – Odd. vzdelávania trénerov, Konferenciu trénerov SFZ 2020 dištančnou formou – formou offline webinárov. Ponúkaný obsah a rozsah webinárov je dostatočný na splnenie požiadaviek k predĺženiu všetkých trénerských licencií.

Prvým krokom k úspešnému zakúpeniu jednotlivých vybraných prednášok je zaregistrovanie sa na webovej stránke [https://vzdelavanie.digital](https://vzdelavanie.digital/), kde je potrebné vytvoriť si konto ako Tréner SFZ a v sekciách si môžete vybrať jednotlivé prednášky, prislúchajúce Vašej trénerskej licencii. Upozorňujeme, že k predĺženiu Vašej licencie budú uznané len prednášky určené pre daný typ licencie. Po zakúpení a absolvovaní prednášok bude aktivity v priebehu niekoľkých dní zaevidovaná v konte trénera v ISSF (Vzdelávacie aktivity).

Podrobné informácie sú zverejnené na internetovej stránke SFZ (SFZ/Tréneri/Vzdelávanie/Konferencia trénerov SFZ 2020) a boli zaslané trénerom cez ISSF.

**PLÁNOVANÉ ŠKOLENIA TRÉNEROV**

**Oznamujeme trénerom**, že TÚ SFZ v spolupráci s TMK BFZ bude v jarnej časti organizovať v Bratislave Školenie trénerov UEFA Grassroots C a UEFA B licencie.

**ŠKOLENIE UEFA GRASSROOTS C licencie:**

**Termín školenia:** 30.03.2021 – 12.06.2021 + záverečné skúšky 25.-26.06.2021 (po dohode s účastníkmi).

**Miesto školenia:** Bratislava – Európska agentúra vzdelávania (teória, workshopy), Bratislava (hospitácie TJ, Prax).

**Organizácia školenia:** 9 výukových blokov (kontaktná forma, dištančná forma).

**Poznámka 1:** Účasť sa vyžaduje 100 % – á. V prípade absencie (maximálna povolená absencia je 10 % z kontaktnej výuky, t.z. 6 hodín) je potrebné výuku si nahradiť (na náklady študenta).

**Poznámka 2:** Školenie je prioritne určené pre záujemcov z Bratislavského kraja a okolitých okresov.

**Poplatok za školenie:** 130,- EUR (poplatok je nevratný!)

**Počet účastníkov:** min. 16, max. 24 osôb

**Prihlášky:** len elektronickou formou do 24.03.2021,

online prihlášku nájdete na stránke: [https://ticketing.futbalsfz.sk](https://ticketing.futbalsfz.sk/)

na prihlásenie musíte byť registrovaný v <https://my.sportnet.online/>

**Podmienky prijatia na školenie trénerov licencie „UEFA GC“:**

- minimálny vek 18 rokov,

- prihláška na školenie, ktorej súčasťou je aj úhrada poplatku za školenie (podľa vyššie uvedených pokynov),

- základné zručnosti práce s počítačom a schopnosť komunikácie cez aplikáciu Microsoft Teams.

**Na 1. blok školenia je potrebné priniesť nasledovné dokumenty:**

1. Potvrdenie o zdravotnej spôsobilosti (nie staršie ako 3 mesiace) (formulár nájdete na stránke SFZ v sekcii SFZ/Tréneri/Dokumenty).

2. Výpis z registra trestov (nie staršie ako 3 mesiace).

3. Vyplnený a podpísaný formulár „Registračný formulár člena SFZ – Tréner“ (formulár nájdete na stránke SFZ v sekcii SFZ/Tréneri/Dokumenty).